cyanic-selkie/wikianc huggingface dataset:
লিনা হিডি
২০০০-এর দশক: খ্যাতি অর্জন
২০০৮ সালে হিডি শন এলিস পরিচালিত ভৌতিক চলচ্চিত্র দ্য ব্রোকেন এ অভিনয় করেন। এতে তিনি জিনা ম্যাকভে চরিত্রে অভিনয় করেন, যে মনে করে যে লন্ডন শহরে তাকে এক খুনী অনুসরণ করছে। ছবিটি ২০০৮ সানড্যান্স চলচ্চিত্র উৎসবের মধ্যরাতের অংশে প্রদর্শিত হয় হয় এবং গড়পরতা প্রতিক্রিয়া লাভ করে। কয়েকজন সমালোচক হিডির অভিনয়ের প্রশংসা করেন, যার মধ্যে সিনেম্যাটিক্যাল-এর কিম কয়নার লিখেন, "হিডি একাই ছবিটি নিয়ে গেছেন এবং তিনি তা ভালভাবেই সম্পন্ন করেছেন।" একই বছর তিনি আরেকটি ভৌতিক চলচ্চিত্র লেইড টু রেস্ট চলচ্চিত্রের প্রধান ভূমিকায় অভিনয় করেন। ছবিটি ২০০৮ সালে মুক্তি পায় এবং পরে ২০০৯ সালের ২১ এপ্রিল স্ট্রেইট-টু-ভিডিও আকারে প্রকাশ পায় এবং সমালোচকদের মিশ্র প্রতিক্রিয়া দেখা যায়। অ্যাবাউট.কমের সমালোচক মার্ক এইচ. হ্যারিস হিডি ও তার সহশিল্পী থমাস ডেকারকে উদ্দেশ্য করে বলেন, "ছবিটি দেখতে সুন্দর এবং বড়াই করার মত অসাধারণ শিল্পীরা রয়েছেন"
ফুলহার নদ
গতিপথ
ফুলহার নদ কিশানগঞ্জের লখিমারার কাছে মহানন্দা নদী থেকে আলাদা হয়ে, বিহারের কাটিহার হয়ে মালদা জেলাতে প্রবেশ করে ভুতনির কাছে গঙ্গা নদীতে পতিত হয়েছে। এই নদের গভীরতা কম হওয়াই বর্ষাকালে প্রচুর বন্যা হয়।
গয়া লোকসভা কেন্দ্র
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
ইশিতা গঙ্গোপাধ্যায়
ইশিতা গঙ্গোপাধ্যায় একজন ভারতীয় টেলিভিশন অভিনেত্রী।
জীবন
তিনি অভিনয় শুরু করেন বাংলা টেলিভিশনে অভিনয়ের মাধ্যমে ৷তিনি বেশ কিছু বাংলা ধারাবাহিকে মূল চরিত্রে অভিনয় করেছেন  ৷যেমন -  ইটিভি বাংলার "অন্নপূর্ণা",মিসেস সিংহ রায়,ভাষা  ।তিনি বাংলা সিনেমাতে ও কাজ করেন।তিনি অন্নপূর্ণা  গার্লস হাই স্কুল থেকে হাই স্কুল এডুকেশন সম্পূর্ণ করেন । পরে তিনি মুম্বাই পাড়ি দেন  ৷ তিনি অনেক  পরিশ্রম করে  নিজেকে প্রতিষ্ঠিত করেন ৷তিনি  নাচে  বেশ দক্ষ।
ফ্রাঙ্ক রিবেরি
১৯৮৯–৯০ মৌসুমে, মাত্র ৬ বছর বয়সে, ফরাসি ফুটবল ক্লাব কোঁতি বুলনিয়ের যুব পর্যায়ের হয়ে খেলার মাধ্যমে রিবেরি ফুটবল জগতে প্রবেশ করেন এবং পরবর্তীতে লিল এবং বুলনিয়ের যুব দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০০–০১ মৌসুমে, ফরাসি ক্লাব বুলনিয়ের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ২ মৌসুম অতিবাহিত করেছেন। অতঃপর ২০০২–০৩ মৌসুমে তিনি ফরাসি ক্লাব আলেসে যোগদান করেন। আলেসে মাত্র ১ মৌসুম অতিবাহিত করার পর ব্রেস্তের সাথে একটি চুক্তি স্বাক্ষর করেন। পরবর্তীতে, তিনি গালাতাসারায় এবং মার্সেইয়ের হয়ে খেলেছেন। ২০০৭–০৮ মৌসুমে, তিনি প্রায় ২৫ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেন, যেখানে তিনি ৯টি বুন্দেসলিগা শিরোপা জয়লাভ করেছেন; বায়ার্ন মিউনিখের হয়ে তিনি সকল প্রতিযোগিতায় ৪২৫ ম্যাচে ১২৪টি গোল করেছেন। সর্বশেষ ২০১৯–২০ মৌসুমে, তিনি বায়ার্ন মিউনিখ হতে ইতালীয় ক্লাব ফিওরেন্তিনায় যোগদান করেছেন।
২০০৪ সালে, রিবেরি ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন, যেখানে তিনি ১৩ ম্যাচে ২টি গোল করেছিলেন। প্রায় ২ বছর যাবত ফ্রান্সের বয়সভিত্তিক দলের হয়ে খেলার পর, ২০০৬ সালে, ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি সর্বমোট ৮১ ম্যাচে ১৬টি গোল করেছেন। তিনি ফ্রান্সের হয়ে ২টি ফিফা বিশ্বকাপ (২০০৬ এবং ২০১০) এবং ২টি উয়েফা ইউরোপীয় চ্যাম্পিয়নশিপে (২০০৮ এবং ২০১২) অংশগ্রহণ করেছেন, যার মধ্যে ২০০৬ সালে রেমোঁ দোমেনেকের অধীনে ফিফা বিশ্বকাপে রানার-আপের পদক জয়লাভ করেছেন।
ব্যক্তিগতভাবে, রিবেরি বেশ কিছু পুরস্কার জয়লাভ করেছেন, যার মধ্যে ৩ বার বর্ষসেরা ফরাসি ফুটবলার, ২০১২–১৩ মৌসুমে বুন্দেসলিগার বর্ষসেরা খেলোয়াড় পুরস্কার জয়লাভ এবং ২০১৩ ফিফা বালোঁ দরে তৃতীয় স্থান অধিকার অন্যতম। দলগতভাবে, রিবেরি এপর্যন্ত ২৫টি শিরোপা জয়লাভ করেছেন, যার মধ্যে ১টি গালাতাসারায়ের হয়ে, ১টি মার্সেইয়ের হয়ে এবং ২৩টি বায়ার্ন মিউনিখের হয়ে জয়লাভ করেছেন।
কাহানি ২: দুর্গা রানি সিংহ
পটভূমি
অবশেষে জানা যায় যে বিদ্যার আসল নাম দুর্গা রানী সিংহ এবং খুব অল্প বয়সেই ইন্দারজিত সিংয়ের সাথে তিনি বিবাহ বন্ধনে আবদ্ধ হয়েছিলেন। কিন্তু পরে তিনি আলাদা হয়ে যান। কোমা থেকে সুস্থ হয়ে ওঠার পরে দুর্গা ইন্দারজিতের কাছে সাহায্য চেয়েছিলেন এবং তাঁরা তাঁর পালানোর পরিকল্পনা করেছিলেন। ইন্দারজিতই দুর্গাকে বিদ্যা এবং তাঁর দত্ত কন্যার আসল পাসপোর্টের ব্যবস্থা করতে সহায়তা করেছিলেন। তিনিই তাঁকে পুলিশের অ্যাম্বাসেডার গাড়িতে কলকাতা পালাতে সাহায্য করেছিলেন এবং পোড়া বাড়ি থেকে তাঁকে পালাতেও সহায়তা করেছিলেন।
দেখা যায় যে দুর্গা বেঁচে আছেন (অবশ্য পুলিশের বিশ্বাস তিনি মৃত) এবং মিনির অপারেশনের জন্য নিউ ইয়র্ক সিটি ভ্রমণ করছেন। আর ইন্দারজিতকে দেখা যায় পরিবারের সাথে সুখে গাড়ি চালাচ্ছেন।
প্রতিস্থাপন বিক্রিয়া
কেন্দ্রাকর্ষী প্রতিস্থাপন
সাধারণ সমীকরণ: (যেখানে R\sLG হল সাবস্ট্রেট)
যেমন– অ্যালকিল ব্রোমাইডের কেন্দ্রাকর্ষী প্রতিস্থাপন, যেখানে হাইড্রক্সিল আয়ন হল নিউক্লিওফাইল।
প্রকারভেদ
এসএন১ (SN1) বিক্রিয়ার ক্ষেত্রে প্রথমে ইন্টারমিডিয়েট হিসেবে কার্বোক্যাটায়ন তৈরী হয়। দ্বিতীয় ধাপে, নিউক্লিওফাইল এসে কার্বোক্যাটায়নে যুক্ত হয় এবং সিগমা বন্ধন তৈরী করে। যদি কার্বনটি কাইরাল প্রকৃতির হয়, তবে স্টিরিওরসায়ন-এর ভিত্তিতে রেসিমিক মিশ্রণ গড়ে ওঠে।
এসএন২ (SN2) বিক্রিয়ার ক্ষেত্রে বিক্রিয়া মাত্র একটি ধাপেই সম্পন্ন হয়। নিউক্লিওফাইল অ্যাটাকের সাথে সাথেই লিভিং গ্রুপের নির্গমন ঘটে। স্টিরিওরসায়ন-এর কথায় এখানে ওয়াল্ডেন ইনভার্সন বা আমব্রেলা (ছাতা) ইনভার্সন ঘটে।
ইলেকট্রন আকর্ষী প্রতিস্থাপন
নিম্নে বেঞ্জিনের ইলেকট্রন আকর্ষী অ্যারোম্যাটিক প্রতিস্থাপন দেখানো হল যেখানে ইলেক্ট্রোফাইলটি E+ দ্বারা চিহ্নিত।
অ্যারোম্যাটিক যৌগ ব্যতীত অন্যান্য অসম্পৃক্ত জৈব যৌগে ইলেকট্রন আকর্ষী যুত বিক্রিয়া বেশি দেখা যায়।
মূলক প্রতিস্থাপন
এই বিক্রিয়াতে মূলকের প্রতিস্থাপন দেখা যায়। উল্লেখযোগ্য উদাহরণ: হান্সডিকার বিক্রিয়া।
জৈবধাতব প্রতিস্থাপন
কাপলিং বিক্রিয়ার ক্ষেত্রে জৈবধাতব যৌগ RM এবং হ্যালোঅ্যালকেন R'X হলে, বিক্রিয়ার পর উৎপন্ন যৌগ RR' হয় অর্থাৎ নতুন কার্বন-কার্বন বন্ধন গড়ে ওঠে। যেমন– হেক বিক্রিয়া, উলম্যান বিক্রিয়া, উর্টজ-ফিটিগ বিক্রিয়া ইত্যাদি।
প্রতিস্থাপিত যৌগ
প্রতিস্থাপিত যৌগ হল প্রতিস্থাপন বিক্রিয়ার পর প্রাপ্ত যৌগসমূহ, যাতে মূল যৌগের সাথে অন্য নতুন গ্রুপ যুক্ত হয়েছে।
যেমন:
প্রণব মুখোপাধ্যায়
১৯৬৯ সালে তদনীন্তন প্রধানমন্ত্রী ইন্দিরা গান্ধীর সাহায্যে প্রণব মুখোপাধ্যায় ভারতীয় সংসদের উচ্চকক্ষ রাজ্যসভায় কংগ্রেসের টিকিটে নির্বাচিত হন। এরপর রাজনৈতিক কর্মজীবনে তার দ্রুত উত্থান শুরু হয়। তিনি ইন্দিরা গান্ধীর একজন বিশ্বস্ত সহকর্মীতে পরিণত হন এবং ১৯৭৩ সালে ইন্দিরা গান্ধীর ক্যাবিনেট মন্ত্রিসভায় স্থান পান। ১৯৮২-৮৪ পর্বে তিনি ছিলেন ভারতের অর্থমন্ত্রী। ১৯৮০ থেকে ১৯৮৫ পর্যন্ত তিনি রাজ্যসভার দলনেতাও ছিলেন।
প্রণব মুখোপাধ্যায় বিভিন্ন সময়ে ভারতের বিদেশ, প্রতিরক্ষা, যোগাযোগ, রাজস্ব ইত্যাদি বিভিন্ন গুরুত্বপূর্ণ মন্ত্রকের দায়িত্ব পালনের বিরল কৃতিত্বের অধিকারী। ভারত-মার্কিন অসামরিক পরমাণু চুক্তি সাক্ষরের মতো বিভিন্ন গুরুত্বপূর্ণ বৈদেশিক সম্পর্কের ক্ষেত্রে তার অবদান অনস্বীকার্য। দলের প্রতি আনুগত্য ও অসামান্য প্রজ্ঞা এই বাঙালি রাজনীতিবিদকে কংগ্রেস দলে ও এমনকি দলের বাইরেও বিশেষ শ্রদ্ধার পাত্র করেছে। দেশের প্রতি অবদানের জন্য তাকে ভারতের সর্বোচ্চ ও দ্বিতীয় সর্বোচ্চ অসামরিক সম্মান ভারতরত্ন ও পদ্মবিভূষণ এবং শ্রেষ্ঠ সাংসদ পুরস্কারে ভূষিত করা হয়েছে। ১৯৮৪ সালে, যুক্তরাজ্যের ইউরোমানি পত্রিকার একটি সমীক্ষায় তিনি বিশ্বের শ্রেষ্ঠ পাঁচ অর্থমন্ত্রীর অন্যতম হিসেবে বিবেচিত হন।
প্রারম্ভিক জীবন
প্রণব মুখোপাধ্যায়ের জন্ম অধুনা পশ্চিমবঙ্গের বীরভূম জেলার কীর্ণাহার শহরের নিকটস্থ মিরাটি গ্রামে। তার পিতার নাম কামদাকিঙ্কর মুখোপাধ্যায় ও মাতার নাম রাজলক্ষ্মী দেবী। বিশিষ্ট স্বাধীনতা সংগ্রামী কামদাকিঙ্কর ১৯২০ সাল থেকে ভারতীয় জাতীয় কংগ্রেসের একজন সক্রিয় সদস্য ছিলেন। ব্রিটিশ শাসনকালে তিনি দশ বছর কারারুদ্ধ ছিলেন। পরে কামদাকিঙ্কর অল ইন্ডিয়া কংগ্রেস কমিটি এবং পশ্চিমবঙ্গ বিধান পরিষদের সদস্য (১৯৫২-৬৪) হন; তিনি বীরভূম জেলা কংগ্রেস কমিটির সভাপতির পদও অলংকৃত করেন। প্রণব মুখোপাধ্যায় সিউড়ির বিদ্যাসাগর কলেজের ছাত্র ছিলেন; এই কলেজটি সেই সময়ে কলকাতা বিশ্ববিদ্যালয়ের অধিভুক্ত ছিল।
কর্মজীবন
প্রণব মুখোপাধ্যায় একজন কলেজশিক্ষক রূপে তার কর্মজীবন শুরু করেন। পরে তিনি সাংবাদিকের কাজও করেন কিছুকাল। এই সময় তিনি দেশের ডাক নামে একটি পত্রিকার সঙ্গে যুক্ত ছিলেন। এছাড়াও তিনি বঙ্গীয় সাহিত্য পরিষদের ট্রাস্টি ও পরে নিখিল ভারত বঙ্গ সাহিত্য সম্মেলনের সভাপতিও হন। মাননীয় প্রণব মুখোপাধ্যায় কর্মজীবনে প্রথম দিকে হাওড়া জেলার বাঁকড়ায় অবস্থিত "বাঁকড়া ইসলামিয়া হাইস্কুল"র ২ বছর শিক্ষকতা করেছেন। ১৯৬৩ খ্রিস্টাব্দ হতে ১৯৬৯ খ্রিস্টাব্দ পর্যন্ত তিনি দক্ষিণ ২৪ পরগনা জেলার আমতলার নিকটস্থ বিদ্যানগর কলেজের রাষ্ট্রবিজ্ঞানের অধ্যাপক ছিলেন।
রাজনৈতিক কর্মজীবন
প্রণব মুখোপাধ্যায় প্রায় পাঁচ দশক ভারতীয় সংসদের সদস্য। ১৯৬৯ সালে তিনি প্রথম বার কংগ্রেস দলের প্রতিনিধিস্বরূপ রাজ্যসভায় নির্বাচিত হন। এরপর ১৯৭৫, ১৯৮১, ১৯৯৩ ও ১৯৯৯ সালেও তিনি রাজ্যসভায় নির্বাচিত হয়েছিলেন। ১৯৭৩ সালে কেন্দ্রীয় শিল্পোন্নয়ন উপমন্ত্রী হিসেবে তিনি প্রথম ক্যাবিনেটে যোগদান করেন।
ক্যাবিনেটে ক্রমান্বয়ে পদোন্নতির পর ১৯৮২ থেকে ১৯৮৪ সাল পর্যন্ত তিনি ভারতের অর্থমন্ত্রীর দায়িত্ব পালন করেন। ১৯৮৪ সালে ইউরোমানি পত্রিকার একটি সমীক্ষায় তাঁকে বিশ্বের শ্রেষ্ঠ পাঁচ অর্থমন্ত্রীর মধ্যে অন্যতমের শিরোপা দেওয়া হয়।  তার মন্ত্রীত্বকালের একটি উল্লেখযোগ্য ঘটনা ছিল ভারতের আন্তর্জাতিক অর্থভাণ্ডারের ঋণের শেষ কিস্তির ১.১ বিলিয়ন মার্কিন ডলার অর্থ না তোলা। তার এই মন্ত্রীত্বকালে ড. মনমোহন সিংহ ছিলেন ভারতীয় রিজার্ভ ব্যাংকের গভর্নর। ইন্দিরা হত্যার অব্যবহিত পরে একটি দলীয় গোষ্ঠীর দ্বন্দ্বের শিকার হন প্রণব মুখোপাধ্যায়। এই সময় রাজীব গান্ধী তাঁকে নিজের ক্যাবিনেটে স্থান দেননি। কিছুকালের জন্য তাকে কংগ্রেস থেকেও বহিষ্কার করা হয়েছিল। এই সময় তিনি রাষ্ট্রীয় সমাজবাদী কংগ্রেস নামে নিজস্ব একটি দলও গঠন করেছিলেন। তবে ১৯৮৯ সালে রাজীব গান্ধীর সঙ্গে মিটমাট করে নেওয়ার পর এই দল নিয়ে তিনি আবার কংগ্রেসে যোগ দেন। পরবর্তীকালে পি. ভি. নরসিমা রাও তাকে পরিকল্পনা কমিশনের ডেপুটি চেয়ারম্যান নিযুক্ত করলে তার রাজনৈতিক কর্মজীবনের পুনরুজ্জীবন ঘটে। রাওয়ের মন্ত্রিসভায় পরে তিনি ক্যাবিনেট মন্ত্রীরূপেও যোগ দিয়েছিলেন। ১৯৯৫-৯৬ সালে তিনি রাওয়ের মন্ত্রিসভায় বিদেশমন্ত্রীর দায়িত্ব পালন করেন। ১৯৯৭ সালে তিনি শ্রেষ্ঠ সাংসদ পুরস্কারে ভূষিত হন।
প্রণব মুখোপাধ্যায় জাতীয় কংগ্রেসের পশ্চিমবঙ্গ শাখারও সভাপতি। ২০০৪ সালে, কংগ্রেস নেতৃত্বাধীন সংযুক্ত প্রগতিশীল জোট কেন্দ্রে সরকার গঠন করে। এই সরকারের প্রধানমন্ত্রী মনমোহন সিংহ রাজ্যসভার সদস্য হওয়ায়, প্রণব মুখোপাধ্যায়ের লোকসভায় কংগ্রেস দলনেতার দায়িত্ব পান। উল্লেখ্য, এই বছরই তিনি প্রথমবার জঙ্গীপুর লোকসভা কেন্দ্র থেকে লোকসভায় নির্বাচিত হন।
প্রণব মুখোপাধ্যায় বিভিন্ন সময়ে প্রতিরক্ষা, অর্থ, বিদেশ, রাজস্ব, জাহাজ-চলাচল, পরিবহন, যোগাযোগ এবং শিল্প ও বাণিজ্য মন্ত্রকের মতো একাধিক মন্ত্রকের দায়িত্ব গ্রহণের বিরল কৃতিত্বের অধিকারী। তিনি সারা দেশের কংগ্রেস সাংসদ ও বিধায়কদের নিয়ে গঠিত যথাক্রমে কংগ্রেস সংসদীয় দল ও কংগ্রেস বিধানসভা দলেরও প্রধান। পঞ্চদশ লোকসভা নির্বাচনের অব্যবহিত পূর্বে প্রধানমন্ত্রী মনমোহন সিংহের বাইপাস সার্জারির সময় তদনীন্তন বিদেশমন্ত্রী প্রণব মুখোপাধ্যায় রাজনীতি বিষয়ক ক্যাবিনেট কমিটির চেয়ারম্যান ও কেন্দ্রীয় অর্থমন্ত্রকের অতিরিক্ত দায়িত্ব গ্রহণ করে ক্যাবিনেট পরিচালনায় বিশেষ ভূমিকা গ্রহণ করেন।
আন্তর্জাতিক ভূমিকা
thumb|200px|left|ভারতের তদনীন্তন বিদেশমন্ত্রী প্রণব মুখোপাধ্যায় [[মার্কিন রাষ্ট্রপতি জর্জ ডব্লিউ বুশের সঙ্গে, ২০০৮ সালে ]] ২০০৮ সালের ১০ অক্টোবর প্রণব মুখোপাধ্যায় ও ইউএস সেক্রেটারি অফ স্টেট কন্ডোলিজা রাইস সেকশন ১২৩ চুক্তি সই করেন। তিনি আন্তর্জাতিক অর্থভাণ্ডার, বিশ্ব ব্যাংক, এশীয় উন্নয়ন ব্যাংক ও আফ্রিকান উন্নয়ন ব্যাংকের বোর্ড অফ গভর্নরসের সদস্য।
১৯৮৪ সালে প্রণব মুখোপাধ্যায় আন্তর্জাতিক অর্থভাণ্ডার ও বিশ্বব্যাংকের সঙ্গে সংযুক্ত গ্রুপ অফ টোয়েন্টিফোরের সভাপতিত্ব করেন। ১৯৯৫ সালের মে থেকে নভেম্বর মাস পর্যন্ত তিনি সার্ক মন্ত্রিপরিষদ সম্মেলনেও সভাপতিত্ব করেছিলেন।
বিদেশমন্ত্রী: অক্টোবর ২০০৬
২০০৬ সালের ২৪ অক্টোবর প্রণব মুখোপাধ্যায়কে ভারতের বিদেশমন্ত্রীর দায়িত্বে নিযুক্ত করা হয়। প্রতিরক্ষা মন্ত্রকের দায়িত্বে তার পরিবর্তে আসেন প্রবীণ কংগ্রেস নেতা তথা কেরালার প্রাক্তন মুখ্যমন্ত্রী এ. কে. অ্যান্টনি।
এই সময় ভারতের রাষ্ট্রপতির পদে তার নাম সাময়িকভাবে বিবেচিত হয়। কিন্তু পদটি নিছক আনুষ্ঠানিক হওয়ায়, কেন্দ্রীয় ক্যাবিনেটে তার অবদান ও কার্যকরিতার কথা মাথায় রেখে তার নাম বিবেচনা থেকে প্রত্যাহৃত হয়। বিদেশ মন্ত্রকে প্রণব মুখোপাধ্যায়ের কৃতিত্বগুলি হল প্রথমে মার্কিন সরকারের সঙ্গে ভারত-মার্কিন যুক্তরাষ্ট্র অসামরিক পরমাণু চুক্তি সই ও পরে নিউক্লিয়ার নন-প্রলিফিকেশন ট্রিটি সই না করেই নিউক্লিয়ার সাপ্লায়ারস গ্রুপের থেকে অসামরিক পরমাণু বাণিজ্যের অনুমতি আদায়। ২০০৭ সালে তাকে ভারতের দ্বিতীয় সর্বোচ্চ অসামরিক সম্মান পদ্মবিভূষণ দ্বারা সম্মানিত করা হয়।
দলগত ভূমিকা
নিজের দলে প্রণব মুখোপাধ্যায় এক ব্যতিক্রমী সম্মানের অধিকারী। অন্যান্য গণমাধ্যমে তার এই সম্মানকে "a reputation as a number-crunching politician with a phenomenal memory and an unerring survival instinct" বলে উল্লেখ করা হয়।
সনিয়া গান্ধী অনিচ্ছাসত্ত্বেও রাজনীতিতে যোগদান করতে সম্মত হলে প্রণব মুখোপাধ্যায় তার প্রধান সহায়কের ভূমিকা পালন করেন। বিভিন্ন সমস্যা সনিয়ার শাশুড়ি ইন্দিরা গান্ধী কীভাবে সমাধান করতেন, তার উল্লেখ করে তিনি সনিয়াকে সাহায্য করতেন। প্রণব মুখোপাধ্যায়ের প্রশ্নাতীত আনুগত্য ও প্রজ্ঞা তাকে সনিয়া গান্ধী ও মনমোহন সিংহের ঘনিষ্ঠ করে তোলে। ২০০৪ সালে দল ক্ষমতায় এলে প্রণব মুখোপাধ্যায় প্রতিরক্ষা মন্ত্রকের সম্মানজনক দায়িত্বটি পান।
২০০৫ সালে পেটেন্ট অ্যামেন্ডমেন্ট বিল পাসের ক্ষেত্রে তিনি একটি অত্যন্ত গুরুত্বপূর্ণ ভূমিকা গ্রহণ করেছিলেন। যদিও এই বিলটি সরাসরি তার মন্ত্রক বা তার দায়িত্ব তালিকাভুক্ত ছিল না।
পাইকপাড়া, উত্তর ২৪ পরগনা
জনসংখ্যার উপাত্ত
পাইকপাড়ার মোট জনসংখ্যা ১,৯৬৪ জন।এর মধ্যে পুরুষ ৯৯২ জন এবং নারী ৯৭২ জন। পাইকপাড়া গ্রামে ০-৬ বছর বয়সী বাচ্চাদের জনসংখ্যা ২৩১ জন যা গ্রামের মোট জনসংখ্যার ১১.৭৬%। এর মধ্যে ১২৫ জন ছেলে এবং ১০৬ জন মেয়ে। পাইকপাড়া গ্রামের গড় লিঙ্গের অনুপাত ১০২.০৫৭। পাইকপাড়া গ্রামের মোট জনসংখ্যার মধ্যে তফসিল জাতি (SC) ৫.৮৬% এবং তফসিল উপজাতি (ST) ০.২০%।গ্রামে ৪৬০ পরিবার রয়েছে এবং প্রতিটি পরিবারে গড়ে ৪ জন ব্যক্তি থাকেন।
প্রণব মুখোপাধ্যায়
দুর্নীতি প্রসঙ্গে দৃষ্টিভঙ্গি
প্রণব মুখোপাধ্যায় রাজনৈতিকভাবে পরিচ্ছন্ন ভাবমূর্তির অধিকারী হলেও একজন বাস্তববাদী। রিডিফকে দেওয়া একটি সাক্ষাৎকারে তাকে তার সরকারের দুর্নীতি সম্পর্কে প্রশ্ন করা হলে তিনি বলেন: দুর্নীতি একটি ইস্যু। আমাদের ইস্তাহারে এই প্রসঙ্গে আলোচনা করা হয়েছে। কিন্তু দুঃখের সঙ্গেই জানাচ্ছি যে কেলেংকারি কেবল কংগ্রেস বা কংগ্রেস সরকারের মধ্যেই আবদ্ধ নেই। অনেক কেলেংকারি রয়েছে। বিভিন্ন রাজনৈতিক দলের অনেক নেতাই এই ধরনের কেলেংকারির সঙ্গে জড়িত। তাই কংগ্রেস সরকার দুর্নীতির সঙ্গে জড়িত; এমন কথা বললে বিষয়টি লঘু করে দেখানো হবে।
পাইকপাড়া, উত্তর ২৪ পরগনা
সাক্ষরতার হার
পাইকপাড়া গ্রামে সাক্ষরতার হার ৬৪%। এখানে মোট ১,৯৬৪ জন জনসংখ্যার মধ্যে ১,২৭৬ জন শিক্ষিত।পুরুষদের মধ্যে সাক্ষরতার হার ৬৭%, কারণ ৯৯২ জন পুরুষের মধ্যে ৬৭১ জন পুরুষ শিক্ষিত। তবে মহিলাদের সাক্ষরতার হার ৬২%, কারণ এই গ্রামে মোট ৯৭২ জন মহিলার মধ্যে ৬০৫ জন শিক্ষিত।
প্রণব মুখোপাধ্যায়
অর্থমন্ত্রী
মনমোহন সিংহের দ্বিতীয় সরকারে প্রণব মুখোপাধ্যায় পুনরায় অর্থমন্ত্রকের দায়িত্ব পান। উল্লেখ্য, ১৯৮০-এর দশকে তিনি এই মন্ত্রকেরই দায়িত্বপ্রাপ্ত ছিলেন। ২০০৯ সালের ৬ জুলাই তিনি সরকারের বার্ষিক বাজেট পেশ করেন। এই বাজেটে তিনি কয়েকটি কর সংস্কারের প্রস্তাব রাখেন। যেমন, 'অস্বস্তিকর' ফ্রিঞ্জ বেনেফিট ট্যাক্স ও কমোডিটিজ ট্র্যানজাকশান ট্যাক্সের অবলোপন ইত্যাদি। এছাড়া তিনি ঘোষণা করেন যে অর্থমন্ত্রক শীঘ্রই গুডস অ্যান্ড সার্ভিসেস ট্যাক্স নামে একটি কর চালু করবে। এই করের কাঠামোটির প্রশংসা করেন বিভিন্ন কর্পোরেট কর্মকর্তা ও অর্থনীতিবিদগণ। এছাড়াও তিনি কয়েকটি সমাজকল্যাণমূলক প্রকল্পে অর্থবরাদ্দ করেন। এগুলির মধ্যে উল্লেখযোগ্য জাতীয় গ্রামীণ কর্মসংস্থান সুনিশ্চিতকরণ আইন, শিশুকন্যাদের শিক্ষা ও স্বাস্থ্য পরিষেবা ইত্যাদি। এছাড়াও অর্থবরাদ্দ করেন জাতীয় সড়ক উন্নয়ন কর্মসূচি, বিদ্যুদয়ন প্রকল্প, এবং জওহরলাল নেহেরু জাতীয় নগরোন্নয়ন মিশনের মতো পরিকাঠামো উন্নয়ন সংক্রান্ত প্রকল্পগুলিতেও। যদিও কেউ কেউ তার অর্থমন্ত্রিত্বে রাজস্ব ঘাটতি বৃদ্ধিতে উদ্বেগ প্রকাশ করেছেন।
পাইকপাড়া, উত্তর ২৪ পরগনা
নিরক্ষরতার হার
পাইকপাড়া গ্রামের নিরক্ষরতার হার ৩৫%। এখানে মোট ১,৯৬৪ জনের মধ্যে ৬৮৮ জন নিরক্ষর। এখানে পুরুষ নিরক্ষরতার হার ৩২% হওয়ায় মোট ৯৯২ জন মধ্যে ৩২১ জন পুরুষ অশিক্ষিত। মহিলাদের মধ্যে নিরক্ষরতার হার ৩৭% এবং এই গ্রামে মোট ৯৭২ জন মধ্যে ৩৬৭ জন মহিলা নিরক্ষর।
এস কে বি এম ডিগ্রি কলেজ
এস কে বি এম ডিগ্রী কলেজ বা সৈয়দ কামসর-ও-বার মুসলিম ডিগ্রী কলেজ (পূর্বে মুসলিম রাজপুত ইন্টার কলেজ নামে পরিচিত) ভারতের উত্তরপ্রদেশ রাজ্যের দিলদারনগর শহরের পূর্ব দিকে অবস্থিত একটি শিক্ষাপ্রতিষ্ঠান। এসকেবিএম ইন্টার কলেজ ২০১৩ সালে একটি ডিগ্রি কলেজ এর মর্যাদা পাই। এটি গাজীপুর জেলার প্রাচীনতম কলেজগুলির মধ্যে একটি যা ১৯৩৮ সালে মুসলিম রাজপুত উচ্চ বিদ্যালয় হিসাবে প্রতিষ্ঠিত হয় এবং ১৯৯৯ সালে সৈয়দ কামসার-ও-বার মুসলিম ইন্টার কলেজ, দিলদারনগর নামে নামকরণ করা হয়।
প্রণব মুখোপাধ্যায়
রাষ্ট্রপতি নির্বাচন ২০১২
এনডিএ প্রার্থী লোকসভার সাবেক স্পিকার মেঘালয়ের ভূমিপুত্র পিএন সাংমাকে ৭১ শতাংশের বেশি ভোটে হারিয়ে ভারতের রাষ্ট্রপতি পদে ইউপিএ প্রাথী প্রণব মুখার্জি নির্বাচিত হন। ২৫ জুলাই ২০১২ সালে আনুষ্ঠানিকভাবে রাষ্ট্রপতি হিসেবে শপথ নেন তিনি। প্রণব পেয়েছেন পাঁচ লাখ ১৮ হাজার ৬৮৯টি ভোট, অন্যদিকে সাংমা পান দুই লাখ ৩২ হাজার ৫৫৮টি ভোট।
পাইকপাড়া, উত্তর ২৪ পরগনা
শিক্ষা প্রতিষ্ঠান
এই গ্রামে দুটি শিক্ষাকেন্দ্র আছে যে গুলি হল-
১.পাইকপাড়া সিদ্দিকিয়া এতিমখানা
থাম্ব|পাইকপাড়া ছিদ্দিকীয়া এতিমখানা অনাথ ছাত্রদের পড়ানোর জন্য এই পাইকপাড়া গ্রামে একটি প্রতিষ্ঠান আছে যেটি "পাইকপাড়া ছিদ্দিকীয়া এতিমখানা" (ইংরেজি- Paikpara Siddiqia Eatimkhana) নামে পরিচিত। এই প্রতিষ্ঠানটি এই গ্রামের নামটি কে আরো উজ্জ্বল করেছে। এই প্রতিষ্ঠানটি প্রতিষ্ঠিত হয়েছিল ১৯৮৪ সালে। এখানে প্রায় ২০০ জন ছাত্র একসাথে পড়াশোনা করে। যাদের মধ্যে প্রায়ই ছাত্র অনাথ। তাদের থাকা-খাওয়া-পড়াশোনা থেকে শুরু করে সমস্ত কিছুই বহন করে এই পাইকপাড়া এতিমখানা।
এস কে বি এম ডিগ্রি কলেজ
ইতিহাস
মোহাম্মদ সৈয়দ খান সারা জীবন কামসর-ও-বারের শিক্ষার মান উন্নয়নের চেষ্টা করেছিলেন। তিনি ১৮৯৪ সালে ঐতিহাসিক গ্রাম উসিয়ায় জন্মগ্রহণ করেছিলেন। প্রথম বিভাগের সাথে প্রেসিডেন্সি কলেজ থেকে বিএ (অনার্স) শেষ করার পর তিনি পাটনার পাটনা কলেজে লেকচারার হিসেবে যোগদান করেন। জয়প্রকাশ নারায়ণ তাঁর ছাত্র ছিলেন। পরে তিনি বিহারের ডেপুটি কালেক্টর পদে নিযুক্ত হন।
প্রণব মুখোপাধ্যায়
ব্যক্তিগত জীবন
১৯৫৭ সালের ১৩ জুলাই প্রণব মুখোপাধ্যায় পরিণয়সূত্রে আবদ্ধ হন শুভ্রা মুখোপাধ্যায়ের সঙ্গে। শুভ্রা মুখার্জি ব্রিটিশ ভারতে বেঙ্গল প্রেসিডেন্সির নড়াইল জেলার সদর উপজেলার ভদ্রবিলা গ্রামে জন্মগ্রহণ করেন কিন্তু মাত্র ১০ বছর বয়সেই কলকাতায় চলে আসেন৷ তাঁদের দুই পুত্র ও এক কন্যা বর্তমান। তার অবসরকালীন শখ বই পড়া, বাগান করা ও গান শোনা।
পাইকপাড়া, উত্তর ২৪ পরগনা
২.পাইকপাড়া এফ.পি স্কুল
থাম্ব|পাইকপাড়া এফ.পি স্কুল এই পাইকপাড়া এফ.পি স্কুলটি "পাইকপাড়া প্রাথমিক বিদ্যালয়" নামে পরিচিত। এটি একটি সরকারি বিদ্যালয়। এখানে প্রথম থেকে চতুর্থ শ্রেণি পর্যন্ত পড়ানো হয়। এখানে মোট ছাত্র সংখ্যা প্রায় ২১১ জন। এবং এটি প্রতিষ্ঠিত হয়েছিল ১৯৫৪ সালে।
এস কে বি এম ডিগ্রি কলেজ
ইতিহাস
১৯৩৮ সালে তিনি দিলদার নগরে মুসলিম রাজপুত উচ্চ বিদ্যালয় প্রতিষ্ঠা করেন। ১৯৪৯ সালে রাজপুত উচ্চ বিদ্যালয়টি মুসলিম রাজপুত ইন্টার কলেজে পরিণত হয়। ১৯৬৯ সালে রাজপুত ইন্টার কলেজটির নতুন নামকরণ করা হয় সৈয়দ কামসর-ও-বার মুসলিম ইন্টার কলেজ। তিনি ১৯৬৬ সালে মারা যান এবং তাকে পাটনাতে দাফন করা হয়।
চট্টগ্রামের ইতিহাস
চীনা পর্যটকের বিবরণীতে চট্টগ্রাম
'' কিন্তু ১৪৯২ সালে সুলতান হোসেন শাহ বাংলা সুলতান হোন। কিন্তু চট্টগ্রামের দখল নিয়ে তাকে ১৪১৩-১৪১৭ সাল পর্যন্ত ত্রিপুরার রাজা ধনমানিক্যের সঙ্গে যুদ্ধে লিপ্ত থাকতে হয়েছে। তবে শেষ পর্যন্ত রাজা ধনমানিক্যের মৃত্যুর পর হোসেন শাহ‌-এর রাজত্ব উত্তর আরাকান পর্যন্ত বিস্তৃত হয়। তার সময়ে উত্তর চট্টগ্রামের নায়েব পরাগল খানের পুত্র ছুটি খাঁর পৃষ্ঠপোষকতায় শ্রীকর নন্দী মহাভারতের একটি পর্বের বঙ্গানুবাদ করেন।
পাইকপাড়া, উত্তর ২৪ পরগনা
কর্মসংস্থান
পাইকপাড়া গ্রামে মোট জনসংখ্যার মধ্যে ৬০৭ জন কর্মব্যস্ত এবং ১৩৫৭ জন কর্মহীন। ৯৬.২১% শ্রমিক তাদের কাজকে মূল কাজ হিসাবে বর্ণনা করে (মাসের বেশি কর্মসংস্থান বা উপার্জন করে) এবং ৩.৭৯% শ্রমিক মাসেরও কম সময়ের জন্য জীবিকা নির্বাহের প্রান্তিক কার্যকলাপে জড়িত ছিলেন।মূল কাজ নিযুক্ত ৬০৭ জন শ্রমিকের মধ্যে ১৮ জন কৃষক।
প্রণব মুখোপাধ্যায়
সম্মাননা
প্রণব মুখোপাধ্যায় একাধিক সম্মান ও পুরস্কার পেয়েছেন। ১৯৮৪ সালে ইউরোমানি পত্রিকার সমীক্ষায় তাকে বিশ্বের শ্রেষ্ঠ অর্থমন্ত্রী বলা হয়েছিল। ২০১০ সালে বিশ্ব ব্যাংক ও আন্তর্জাতিক অর্থ তহবিলের দৈনিক সংবাদপত্র এমার্জিং মার্কেটস তাকে '"ফাইনান্স মিনিস্টার অফ দ্য ইয়ার ফর এশিয়া" পুরস্কার দিয়েছিল। ২০১০ সালের ডিসেম্বর মাসে, দ্য ব্যাঙ্কার পত্রিকা তাকে "ফাইনান্স মিনিস্টার অফ দ্য ইয়াস" সম্মান দিয়েছিল। ভারত সরকার ২০০৮ সালে তাকে ভারতের দ্বিতীয় সর্বোচ্চ অসামরিক সম্মান পদ্মবিভূষণ প্রদান করেছিল। ২০১১ সালে উলভারহ্যাম্পটন বিশ্ববিদ্যালয় তাকে সাম্মানিক ডক্টর অফ লেটারস ডিগ্রি দেয়। ২০১২ সালের মার্চ মাসে অসম বিশ্ববিদ্যালয় ও বিশ্বেশ্বরায়া প্রযুক্তি বিশ্ববিদ্যালয় তাকে সাম্মানিক ডি. লিট ডিগ্রি দেয়। ২০১৩ সালের ৪ মার্চ ঢাকা বিশ্ববিদ্যালয় তাকে সাম্মানিক ডক্টরেট অফ ল ডিগ্রি দেয়। ২০১৩ সালের ৫ মার্চ তিনি বাংলাদেশের দ্বিতীয় সর্বোচ্চ অসামরিক পুরস্কার "বাংলাদেশ মুক্তিযুদ্ধ সম্মাননা" পান। ২০১৩ সালের ১৩ মার্চ মরিশাস বিশ্ববিদ্যালয় তাকে ডক্টর অফ ল সম্মান দেয়। তিনি ২৫ জানুয়ারি ২০১৯ সর্বোচ্চ অসামরিক পুরস্কার ভারতরত্ন সম্মানে সম্মানিত হন।
চট্টগ্রামের ইতিহাস
পর্তুগিজদের আগমন ও বন্দরের কতৃত্ব লাভ
১৫১৭ সাল থেকে পর্তুগিজরা চট্টগ্রামে আসতে শুরু করে। বাণিজ্যের চেয়ে তাদের মধ্যে জলদস্যুতার বিষয়টি প্রবল ছিল। সুলতান প্রবলভাবে তাদের দমনের চেষ্টা করেন। কিন্তু এ সময় আফগান শাসক শের শাহ বাংলা আক্রমণ করবে শুনে ভীত সন্ত্রস্ত হোসেন শাহ পর্তুগিজদের সহায়তা কামনা করেন। তখন সামরিক সহায়তার বিনিময়ে ১৫৩৭ সালে পর্তুগিজরা চট্টগ্রামে বাণিজ্য কুঠি নির্মাণ করে। একই সঙ্গে তাদেরকে বন্দর এলাকার শুল্ক আদায়ের অধিকার দেওয়া হয়। কিন্তু শেষ রক্ষা হয়নি। ১৫৩৮ সালে শের শাহ‌-র সেনাপতি চট্টগ্রাম দখল করে। তবে, ১৫৮০ পর্যন্ত আফগান শাসনামলে সবসময় ত্রিপুরা আর আরাকানীদের সঙ্গে যুদ্ধ চলেছে।
পাইকপাড়া, উত্তর ২৪ পরগনা
যোগাযোগ ব্যবস্থা
পাইকপাড়া বাজার এর মধ্য দিয়ে "বসিরহাট-নেজাট" সড়ক গিয়েছে।এই সড়কটি পাইকপাড়া সঙ্গে বসিরহাট,নেজাট,মালঞ্চ,ধামাখালি ও হাসনাবাদ প্রভৃতি স্থানকে মিলিত করেছে।পাইকপাড়া থেকে বসিরহাট,নেজাট,মালঞ্চ ও ধামাখালি মধ্যে বাস পরিসেবা চালু রয়েছে।এছাড়া সল্প দূরত্বের জন্য রয়েছে অটোরিক্সা ও টোট পরিসেভা রয়েছে। এই গ্রামের নিকটবর্তী রেলওয়ে স্টেশন "ভ্যাবলা হল্ট" যেটির দূরত্ব ৩.৩ কিমি।
প্রণব মুখোপাধ্যায়
জীবনাবসান
৯ অগস্ট ২০২০ রাতে নিজের দিল্লির বাড়িতে শৌচাগারে পড়ে গিয়েছিলেন প্রাক্তন রাষ্ট্রপতি। পর দিন সকাল থেকে তার স্নায়ুঘটিত কিছু সমস্যা দেখা দেয়। বাঁ হাত নাড়াচাড়া করতে সমস্যা হচ্ছিল। ১০ ই আগস্ট দিল্লীর সেনা হাসপাতালে ভর্তি হন তিনি প্রণব মুখোপাধ্যায়। হাসপাতালে তার করোনা রিপোর্ট পজেটিভ আসে। এরপর মস্তিষ্কে রক্তক্ষরণ এর কারণে ওনার ইমার্জেন্সী ব্রেন সার্জারি করা হয়। হাসপাতাল থেকে ওনাকে নিয়ে রোজই হেলথ বুলেটিন জারি করা হয়। আরেকদিকে, ওনার মৃত্যু নিয়ে প্রায়ই গুজব রটে। যদিও সমস্ত গুজবের জবাব দিয়েছিলেন প্রণব পুত্র এবং কন্যা। অবশেষে ৩১ আগস্ট ২০২০ তিনি জীবন যুদ্ধে হেরে যান। প্রণব পুত্র অভিজিৎ ওনার প্রয়াত হবার খবর টুইট করে দেশবাসীকে জানান।
চট্টগ্রামের ইতিহাস
আরাকানী শাসন
১৫৮১ সাল থেকে ১৬৬৬ সাল পর্যন্ত চট্টগ্রাম সম্পূর্ণভাবে আরাকান রাজাদের অধীনে শাসিত হয়। তবে, পর্তুগিজ জলদস্যুদের দৌরাত্ম এ সময় খুবই বৃদ্ধি পায়। বাধ্য হয়ে আরাকান রাজা ১৬০৩ ও ১৬০৭ সালে শক্ত হাতে পর্তুগিজদের দমন করেন। ১৬০৭ সালেই ফরাসি পরিব্রাজক ডি লাভাল চট্টগ্রাম সফর করেন।তবে সে সময় পর্তুগিজ জলদস্যু গঞ্জালেস সন্দীপ দখল করে রাখে। পর্তুগিজ মিশনারি পাদ্রি ম্যানরিক ১৬৩০-১৬৩৪ সময়কালে চট্টগ্রামে উপস্থিতকালে চট্টগ্রাম শাসক আলামেনের প্রসংসা করে যান। ১৬৬৬ সালে চট্টগ্রাম মোগলদের হস্তগত হয়।
চট্টগ্রামে আরাকানী শাসন খুবই গুরুত্বপূর্ণ। চট্টগ্রাম আরাকানীদের কাছ থেকে অনেক কিছুই গ্রহণ করে। জমির পরিমাণে মঘী কানির ব্যবহার এখনো চট্টগ্রামে রয়েছে। মঘী সনের ব্যবহারও দীর্ঘদিন প্রচলিত ছিল। সে সময়ে আরাকানে মুসলিম জনবসতি বাড়ে। আরকান রাজসভায় কবি আলাওলের মতো বাংলা কবিদের পৃষ্ঠপোষকতায় সেখানে বাংলা সাহিত্যের প্রভূত উন্নতি হয়। পদ্মাবতী আলাওলের অন্যতম কাব্য।
মোগল আমল
<div style=" margin: 0 0 1.5em 1em; background: #f9f9f9; float: right; width: 250px; font-size: 100%;" class="mw-collapsible mw-collapsed"> চট্টগ্রামে মোগল ফৌজদারগণ ১৬৬৬ সালে মোগল সম্রাট আওরঙ্গজেবের নির্দেশে বাংলার সুবেদার শায়েস্তা খাঁ চট্টগ্রাম দখলের জন্য সৈন্যবাহিনী প্রেরণ করে। যুদ্ধে পর্তুগিজরা বিশ্বাসঘাতকতা করলে আরাকানীরা পরাজিত হয়। মোগল সেনাপতি উম্মদ খান চট্টগ্রামের ফৌজদার নিযুক্ত হয়ে এক নতুন অধ্যায়ের সূচনা করেন। আরাকানীরা চট্টগ্রাম থেকে বিতাড়িত হলেও প্রায়শ চট্টগ্রামে হামলা করতো। টমাস প্রোট নামে একজন ইংরেজ সেই সময় আরাকানীদের সঙ্গে যোগ দিলেও শেষ পর্যন্ত তাদের হাতেই মারা পড়ে। ১৬৮৬ সালে কলকাতার প্রতিষ্ঠাতা জব চার্নক ও ১৮৬৮ সালে কাপ্তেন হিথ চট্টগ্রাম দখলের চেষ্টা করে ব্যর্থ হোন। ১৭১০ সাল পর্যন্ত হাজারী মনসবদাররাই ফৌজদার নিযুক্ত হলেও এরপর থেকে নায়েবরাই শাসনকার্য চালাতে থাকেন। ১৭২৫ সালে আরাকানীরা একেবারে চট্টগ্রাম শহরে ঢুকে পড়ে। তবে ৩০ হাজার মগ সৈন্য সেবারও সফল হতে পারে নি। চট্টগ্রাম দখলের পর মোগলরা পূর্বের পার্বত্য অঞ্চলে ঢোকার চেষ্টা অব্যাহত রাখে। ১৭১৩ সালে সমতলের বাসিন্দাদের সঙ্গে বাণিজ্য করার জন্য চাকমা সর্দার জালাল খান চুক্তি করেন। মোগলদের শাসনামলে চট্টগ্রামে বাণিজ্যকুঠি স্থাপন ও বন্দর দখলের জন্য ইউরোপীয় সম্প্রদায় ছলে-বলে-কৌশলে চেষ্টা চালাতে থাকে।
মোগল আমলে চট্টগ্রামের ফৌজদারদের সহায়তা করার জন্য শাসন কাজে একজন বকশি এবং রাজস্ব কাজে একজন দেওয়ান নিয়োগ করা হত। মোগল আমলে চট্টগ্রামের ফৌজদারদের বকশি: বকশি-রা হলেনঃ মির্জা খলিল (১৬৬৬-১৬৬৮), মির্জা মুজাফফর খান (১৬৬৯-১৬৭০), মির মোহাম্মদ হোসেন (১৬৭২-১৬৭৯), মির জাফর (১৬৮০-১৬৮৬ ?) মোহাম্মদ হোসেন (১৬৮৭ ? - ১৬৮৮), মোহাম্মদ নইম (১৬৮৯-১৬৯৯), নূরুদ্দিন মোহাম্মদ (১৭০৪-১৭১৩)। ঐ সময়ে চট্টগ্রামের ফৌজদারদের অধীনে কার্যরত দেওয়ানরা হচ্ছেনঃ নরসিংহ রায় (১৬৬৬-১৬৬৮), ভগুনি দাস (১৬৬৯-১৬৭৭), হোসেন কলি খান ১৬৭৮-১৬৭৮) জয়নুল আবেদিন (১৬৮০-১৬৮৭), মোহাম্মদ খান (১৬৮৮-১৬৯৯), সোলতান মোহাম্মদ (১৭০৪-১৭০৬), মির আমজাদ (১৭০৭-১৭০৮), মনিরাম (১৭১১-১৭২৮), সুয়াজান পেশকার (প্রতিনিধি-মনিরাম) (১৭৩৬), মোকেম সিংহ (১৭৩৬), বাঙ্গালি লাল (১৭৩৭-৩৮), বরুণ দত্ত (১৭৩৯), লক্ষ্মীনারায়ন (১৭৪০-৪১), মহাসিংহ (১৭৪২-১৭৫১), চৈতন কিষণ (১৭৫২-১৭৫৩), বাঙ্গালি লাল (১৭৫৭-৫৮), রাম সিংহ (১৭৫৮-১৭৬০)।
১৬৭০ ও ১৭১০ সালে আরাকানীরা চট্টগ্রামের সীমান্তে ব্যর্থ হয়। কিন্তু ১৭২৫ সালে প্রায় ৩০ হাজার মগ সৈন্য চট্টগ্রামে ঢুকে পড়ে চট্টগ্রামবাসীকে বিপদাপন্ন করে ফেলে। তবে শেষপর্যন্ত মোগলরা তাদের তাড়িয়ে দিতে সক্ষম হয়। এই সময় মোগলদের কারণে ইংরেজরা চট্টগ্রাম বন্দর কোনভাবেই দখল করতে পারে নি। মোগলরা পার্বত্য এলাকার অদিবাসীদের সঙ্গে, বিশেষ করে চাকমা সম্প্রদায়ের সঙ্গে চুক্তির মাধ্যমে সদ্ভাব বজায় রাখে।
ইস্ট ইন্ডিয়া কোম্পানির শাসন
১৭৫৭ সালে পলাশীর যুদ্ধে বাংলার নবাব সিরাজদ্দৌলার পরাজয় চট্টগ্রামে ইংরেজদের প্রভাব প্রতিপত্তি অনেক বাড়িয়ে দেয়। তারা এমনকী চট্টগ্রাম বন্দর তাদের কাছে হস্তান্তরের জন্য নবাব মীর জাফর আলীর ওপর চাপ প্রয়োহ করে। সফল না হয়ে পরে তারব মীর কাশিমকে একটি গোপন চুক্তির আওতায় নবাব বানায়। চুক্তি অনুসারে ১৭৬১ সালে মীর কাশিম বর্ধমান, মেদিনীপুর ও চট্টগ্রাম ইংরেজদের দিয়ে দেয়। চট্টগ্রামের শেষ ফৌজদার রেজা খাঁ সরকারীভাবে ভেরেলস্ট-এর হাতে চট্টগ্রামের শাসন ক্ষমতা হস্তান্তর করেন।
১৮৫৭ সালে সিপাহী বিদ্রোহের মাধ্যমে ভারতবর্ষে প্রথম স্বাধীনতা আন্দোলন শুরু হয়। ২৯ মার্চব্যারাকপুরে মঙ্গল পান্ডের নেতৃত্বে ৩৪ নম্বর দেশীয় পদাতিক বাহিনী বিদ্রোহ করে। বিদ্রোহের খবর চট্টগ্রামে এসে পৌঁছালে ২, ৩ ও ৪ নম্বর কোম্পানির সৈন্যরাও বিদ্রোহী হয়ে ওঠে। ১৮৫৭ সালের ১৮ ণভেম্বর সিপাহীরা কারাগারের বন্দীদের মুক্ত করার মাধ্যমে বিদ্রোহের প্রকাশ ঘটায়। হাবিলদার রজব আলী ও সিপাহী জামাল খান এই বিদ্রোহে নেতৃত্ব দেন। সিপাহীরা কোন ইউরোপীয় বা স্থানীয় নাগরিকের কোন ক্ষতি করে নি। ১৯ তারিখে তারা চট্টগ্রাম ত্যাগ করে। উদ্দশ্য ছির ঢাকার বিদ্রোহী ৭৩ নম্বর কোম্পানির সঙ্গে যোগ দেওয়া। এখবর পেয়ে ইংরেজ কোপানি কুমিল্লার কোষাগারের ঠাকা ঢাকায় সরিয়ে নওয়া, নৌবাহিনী তলব করা সহ নানাবিধ ব্যবস্থা গ্রহণ করে। ২২ নভেম্বর ঢাকার বিদ্রোহীরা পরাজয় স্বীকার করে। এখবর পেয়ে চট্টগ্রামের সিপাহীরা উদয়পুরের দিকে যেতে চেষ্টা করে। ইংরেজ কোম্পানির অনুরোধে ত্রিপুরা রাজ তাদের বাঁধা দেন। এভাবে বিভিন্ন স্থানে লড়াই সংগ্রাম এবং রসদের অভাবে বিদ্রোহীরা অনেকখানি কাবু হয়ে পড়ে। শেষ ১৮৫৮ সালের ৯ জানুয়ারি সিলেটের মনিপুরে ইংরেজ বাহিনীর সঙ্গে এক লড়াই-এ চট্টগ্রাম সেনা বিদ্রোহের অবসান হয়। বিভিন্ন লড়াই-এ মোট ২০৬ জন সিপাহী শহীদ হোন ও বাকীরা ছড়িয়ে ছিটিয়ে পড়েন। সিপাহীরা যে ২০২ জন বন্দীকে মুক্ত করে তার ১৬৭ জনই পরে আবার বন্দী হয়। ইংরেজরা মোট ৫জন সিপাহীকে বন্দী করে যাদের একজনের মৃত্যুদন্ড ও বাকীদের নানান মেয়াদে কারাদন্ড দেওয়া হয়। ১৮৫৭ -এর চট্টগ্রাম সেনা বিদ্রোহের বিশেষ গুরুত্বপূর্ণ দিক হলো এই বিদ্রোহে দমনে ইংরেজ বাহিনী স্থানীয় জমিদার বা অন্য কারো কোন সহযোগিতা পায় নি। চট্টগ্রামবাসী সেবার প্রমাণ করেছিল তারা বস্তুত রাজাকার নয়।
১৮৯২, ১৮৯৬ ও ১৯০১ সালে চট্টগ্রামকে বাংলা থেকে পৃথক করে আসামের সঙ্গে জুড়ে দেওয়ার উদ্যোগ নেয় ইংরেজ সরকার। এই প্রচেষ্টার প্রতিরোধে চট্টগ্রামে দুইটি গুরুত্বপূর্ণ ঘটনা ঘটে। একটি ১৮৯৫-৯৬ সালে ব্রিটিশ পণ্য বর্জন জোরদার ও ১৯০২ সালে চট্টগ্রাম বিভাগীয় সম্মিলন নামে একটি রাজনৈতিক সংস্থার প্রতিষ্ঠা। ১৯০২ সালের ২৯ ও ৩০ মার্চ প্যারেড ময়দান-এ সংস্থার প্রথম বার্ষিক সম্মেলনে সভাপতিত্ব করেন যাত্রা মোহন সেন।
চট্টগ্রাম নামের উৎস
বৈচিত্রময়ী চট্টগ্রামের নামের কারণও বৈচিত্রে ভরা। খ্রিষ্টীয় দশক শতকের আগে চট্টগ্রাম নামের অস্তিত্ব ছিল না। অর্থাৎ চট্টগ্রাম নামের কোন উৎসের সন্ধান পাওয়া যায় না। তাই দেখা যায় যে, সুপ্রাচীনকাল থেকে এশিয়া, আফ্রিকা ও ইউরোপের বিভিন্ন দেশের বিভিন্ন পরিব্রাজক, ভৌগোলিক এবং পণ্ডিতগণের লিখিত বিবরণে, অঙ্কিত মানচিত্রে, এখানকার শাসক গৌড়ের সুলতান ও রাজাদের মুদ্রায় চট্টগ্রামকে বহু নামে খ্যাত করেছিলেন। এ পর্যন্ত চট্টগ্রামের ৪৮টি নাম পাওয়া গেছে। এর মধ্যে উল্লেখযোগ্য হলো ‌‌-সুহ্মদেশ, ক্লীং, রম্যভূমি, চাতগাঁও, চট্টল, চৈত্যগ্রাম, সপ্তগ্রাম, চট্টলা, চক্রশালা, শ্রীচট্টল, চাটিগাঁ, পুস্পপুর, চিতাগঞ্জ, চাটিগ্রাম ইত্যাদি। কিন্তু কোন নামের সঙ্গে পাঁচজন একমত হন না। সে সব নাম থেকে চট্টগ্রামের নাম উৎপত্তির সম্ভাব্য ও চট্টগ্রামের নামের সঙ্গে ধ্বনিমিলযুক্ত তেরটি নামের সংক্ষিপ্ত পরিচিতি তুলে ধরা হলো।
দেবী পুরাণ চন্ডিকা খন্ডেঃ
বিন্ধ্য পর্বতমারভ্য বিন্ধ্যাচলাবধি প্রিয়ে,
অশ্বাক্রান্তেতি বিখ্যাতং বিষ্ণুলোকেষু দুর্লভং,
বিন্দু পর্বত মারভ্য যাবৎ চট্টল বাসিনী,
চুড়ামণি তন্ত্রেঃ
চট্টলে দক্ষ বাহুর্যে ভৈরবচন্দ্র শেখরঃ,
বারাহী তন্ত্রেঃ
চট্টলে দক্ষিণোবাহু ভৈরবচন্দ্র শেখরঃ,
কলৌস্থানঞ্চ সর্ব্বোষাৎ দেষানাৎ চট্টল শুভে।
যোগিনী তন্ত্রেঃ
সাদ্ধ ত্রিকোটি দেবানাৎ বসতিশ্চৎ চট্টল শুভে।
গ্রন্থকারের মতে প্রাচীনকালে এখানে চট্টভট্ট নামক কুলীন ব্রাহ্মণ জাতির নিবাস ছিল বলে এই স্থানের নামকরণ হয়েছিল চট্টল।
নিত্যগোপাল ভট্টাচার্য
নিত্যগোপাল ভট্টাচার্য (জন্ম: ? - মৃত্যু: ৭ জানুয়ারি ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। ইনি চট্টগ্রামের মানুষ ছিলেন। বিপ্লবী সূর্য সেনের মৃত্যুদণ্ডের প্রতিশোধ নেবার জন্য তিনি চট্টগ্রামের ছাউনিতে প্রবেশ করে ব্রিটিশ সামরিক অফিসারকে হত্যা করতে যান । সে সময় নিরাপত্তা কর্মীর গুলিতে তিনি মারা যান।
শিক্ষা ও গবেষণা ইনস্টিটিউট
শিক্ষা ও গবেষণা ইনস্টিটিউট ঢাকা বিশ্ববিদ্যালয়ের অন্তর্ভুক্ত একটি আধা-স্বায়ত্বশাসিত শিক্ষা প্রতিষ্ঠান। এটি আইইআর নামেই বেশী পরিচিত।
ইতিহাস
দেশের শিক্ষা ক্ষেত্রের উন্নয়ন ও আধুনিকায়নের জন্য যোগ্য শিক্ষক, শিক্ষাবিদ ও শিক্ষাবিজ্ঞানী গড়ে তোলার লক্ষ্য নিয়ে ইনস্টিটিউটটি ঢাকা বিশ্ববিদ্যালয়ের প্রথম ইনস্টিটিউট হিসেবে USAID এর অর্থায়নে কলোরাডো স্টেট কলেজের ( বর্তমানে University of Northern Colorado) টেকনিকাল সহায়তায় ১৯৫৯ সালে প্রতিষ্ঠা করা হয়।
শুরুর দিকে IER ২ বছরের মাস্টার্স অব এডুকেশন কোর্স চালু করে। এরপর প্রায় এক দশক পর দুই বছরের এই কোর্সকে ১ বছরের ডিপ্লোমা-ইন-এডুকেশন ও ১ বছরের মাস্টার্স-ইন-এডুকেশন এই দুই ভাগে ভাগ করে। নব্বইএর দশকের মাঝামাঝি সময়ে IER শিক্ষাক্ষেত্রের জন্য বিশেষায়িত জনশক্তির প্রয়োজন অনুভব করলে ১৯৯৪-৯৫ শিক্ষাবর্ষ থেকে ৩ বছরের ব্যাচেলর অব এডুকেশন (সম্মান) কোর্স চালু করে এবং ১ বছরের ডিপ্লোমা কোর্সটি বন্ধ করে দেয়। এরপর ১৯৯৮-৯৯ সেশনে ঢাকা বিশ্ববিদ্যালয়ের অন্যান্য বিষয়ের আন্ডারগ্রাজুয়েট কোর্সের সময় এক বছর বাড়ানো হলে IER-ও তার আন্ডারগ্রাজুয়েট কোর্সটির সময় চার বছর করে।
সাইফুদ্দিন জালাল
জীবন
জালাল চিত্রশিল্পী ও কবি জালালউদ্দীন জালালের জ্যেষ্ঠ পুত্র (জন্ম ১৯ অক্টোবর ১৯৩৩ কাবুলে; ১৯৭৭ সেখানে তিনি মারাও গিয়েছিলেন) এবং কোষাধ্যক্ষ মাসদজিদি খানের নাতি। তিনি আফগান বুদ্ধিজীবী পরিবারে চার ভাইবোনের সাথে বেড়ে ওঠেন। তিনি এবং তার ভাইবোনরা ইউরোপ এবং মার্কিন যুক্তরাষ্ট্রে থাকেন তার বোন টুবাহ জালালও একজন কবি।
স্কুল শেষ করার পর তিনি আফগানিস্তানের খনি ও শিল্প মন্ত্রণালয়ের বেসামরিক কর্মচারী হিসাবে চাকরি করেছিলেন। তিনি ১৯৮০ সাল থেকে জার্মানির হামবুর্গে থাকেন । ২০১২ সালে তিনি কাবুলে গড ইজ নট এ ডেমোক্রেট শিরোনামে একটি বই প্রকাশ করেছিলেন।
সাংস-র্গ্যাস-য়ার-ব্যোন
সাংস-র্গ্যাস-য়ার-ব্যোন (১২০৩-১২৭২) স্তাগ-লুং-থাং বৌদ্ধবিহারের তৃতীয় প্রধান ছিলেন।
সংক্ষিপ্ত জীবনী
সাংস-র্গ্যাস-য়ার-ব্যোন ১২০৩ খ্রিষ্টাব্দে তিব্বতের গ্দোং-স্না নামক স্থানে জন্মগ্রহণ করেন। তার পিতার নাম ছিল য়ান-ছেন-ম্গোন-র্গ্যাল  এবং মাতার নাম ছিল ল্হা-মা-দ্পাল । ষোল বছর বয়সে তিনি ল্হা-খাং-ল্হাগ-পা  নামক ভিক্ষুর নিকট শিক্ষার্থীর শপথ ও বিনয় সম্বন্ধে শিক্ষাগ্রহণ করেন। পরবর্তীকালে ম্খান-পো-গ্ত্সাং-পা, স্লোব-দ্পোন-খু-স্তোন  এবং স্লোব-দ্পোন-দোন-মি-রি-পা  নামক ভিক্ষুদের নিকট ভিক্ষুর শপথ গ্রহণ করেন। স্কু-য়াল-বা-রিন-ছেন-ম্গোন নামক স্তাগ-লুং-থাং বৌদ্ধবিহারের দ্বিতীয় প্রধানের নিকট তিন চৌদ্দ বছর অধ্যয়ন করেন ও ১২৩৬ খ্রিষ্টাব্দে ঐ বিহারের তৃতীয় প্রধান হিসেবে নির্বাচিত হন। প্রধান লামা পদে থাকাকালীন তিনি ঐ বিহারের ম্ছোদ-খাং-ছেন-মো  নামক ভবন নির্মাণ করান। প্রচুর দামী বস্তু উপহার দিয়ে তিনি ১২৬৩ খ্রিষ্টাব্দের মঙ্গোল আক্রমণের হাত থেকে এই বিহারকে রক্ষা করতে সক্ষম হন।
সৈয়দ আদনান কাকাখাইল
সৈয়দ আদনান কাকাখাইল (سید عدنان کاکاخیل; জন্ম: ২৭ সেপ্টেম্বর ১৯৭৫) একজন পাকিস্তানি সুন্নি মুসলিম পণ্ডিত। তিনি আল-বুরহান ইনস্টিটিউটের প্রতিষ্ঠাতা ও সিইও।
শিক্ষা
কাকাখাইল নাইজেরিয়ায় শিক্ষালাভ করেন। তিনি জামিয়া উলুমুল ইসলামিয়া থেকে দারসে নিজামিতে স্নাতক ডিগ্রি অর্জন করেন এবং ইসলামি আইনশাস্ত্র ও ইসলামি অর্থনীতিতেও বিশেষ দক্ষতা অর্জন করেন। তিনি করাচি বিশ্ববিদ্যালয় থেকে রাষ্ট্রবিজ্ঞানে এমএ ডিগ্রি এবং এলএলবি ডিগ্রি লাভ করেন।
তার শিক্ষকদের মধ্যে রয়েছে আবদুর রাজ্জাক ইস্কান্দার এবং আবু লুবাবা শাহ মনসুর।
কর্মজীবন
তিনি ইমান ইসলামিক ব্যাংকিং এর শরিয়ত বোর্ডের সদস্য এবং সিল্কব্যাংক লিমিটেডের শরিয়ত কমপ্লায়েন্স বিভাগের প্রধান হিসেবেও দায়িত্ব পালন করছেন। ২০০৬ সাল থেকে তিনি পাকিস্তানের কয়েকটি শীর্ষস্থানীয় ইসলামিক শিক্ষা প্রতিষ্ঠানে বিভিন্ন ইসলামিক বিষয় পড়াচ্ছেন। তিনি থিঙ্ক ট্যাঙ্কের চেয়ারম্যান হিসেবে দায়িত্ব পালন করেছেন। তিনি করাচির জামিয়া তুর রশীদ (যা চার বছরের স্নাতকোত্তর ডিগ্রী প্রোগ্রাম প্রদান করে) শরিয়ত অনুষদের পরিচালক হিসেবেও দায়িত্ব পালন করেছেন। তিনি বর্তমানে একটি সুপরিচিত ইসলামিক ব্যাংকের শরিয়ত বিষয়ক উপদেষ্টা। এর আগে তিনি দুবাই ইসলামিক ব্যাংক পাকিস্তান লিমিটেডে শরিয়ত প্রশিক্ষক (২০০৮ থেকে ২০১১) ছিলেন। তিনি একটি জনপ্রিয় সাপ্তাহিক ম্যাগাজিনের নিয়মিত কলামিস্ট।
দোন-'গ্রুব-ত্শে-ব্র্তান-র্দো-র্জে
সংক্ষিপ্ত জীবনী
দোন-'গ্রুব-ত্শে-ব্র্তান-র্দো-র্জে রিং-স্পুংস-পা রাজবংশের চতুর্থ রাজা ঙ্গাগ-দ্বাং-র্নাম-র্গ্যালের দ্বিতীয় পুত্র ছিলেন। ষোড়শ শতাব্দীর মধ্যভাগে পিতার মৃত্যুর পর তিনি সিংহাসনে আরোহণ করেন। তিনি তার পূর্বপুরুষদের মতো কার্মা-ব্কা'-ব্র্গ্যুদ ধর্মসম্প্রদায়ের পৃষ্ঠপোষক ছিলেন। তিনি কার্মা-ব্কা'-ব্র্গ্যুদ ধর্মসম্প্রদায়ের অষ্টম র্গ্যাল-বা-কার্মা-পা মি-ব্স্ক্যোদ-র্দো-র্জেকে সুংরাপ লিং বৌদ্ধবিহার স্থাপনে সহায়তা করেন। তিনি কুন-ম্খ্যেন-পাদ-মা-দ্কার-পো নামক 'ব্রুগ-পা-ব্কা'-ব্র্গ্যুদ ধর্মসম্প্রদায়ের চতুর্থ র্গ্যাল-দ্বাং-'ব্রুগ-পার পৃষ্ঠপোষকও ছিলেন। দোন-'গ্রুব-ত্শে-ব্র্তান-র্দো-র্জে একজন বীর যোদ্ধাও ছিলেন। সিংহাসনলাভের পূর্বেই তিনি ল্হুনদ্রুবত্সে অঞ্চলটি অধিকার করে নেন। ঙ্গাগ-দ্বাং-র্নাম-র্গ্যালের পশ্চিম তিব্বত অধিকারের নীতি অনুসারে তিনিও পশ্চিমে গুংথাং রাজ্য আক্রমণ করে ব্যর্থ হন।
সৈয়দ আদনান কাকাখাইল
রচনাবলী
কাকাখাইল শরীয়াহ সম্পর্কিত বিভিন্ন বিষয় নিয়ে বেশ কয়েকটি বই রচনা করেছেন। তিনি ২০০টিরও বেশি নিবন্ধ লিখেছেন, যা নেতৃস্থানীয় পত্রিকা এবং সংবাদপত্রে প্রকাশিত হয়েছিল।
পন্ডস
পন্ডস হল একটি মার্কিন মার্কা, সৌন্দর্য ও স্বাস্থ্যসেবা পণ্য, বর্তমানে ইউনিলিভারের মালিকানাধীন।
ইতিহাস
১৮৪৬ সালে নিউইয়র্কের ইউটিকার ফার্মাসিস্ট থেরন টি পন্ড (১৮০০-১৮৫২) দ্বারা মার্কিন যুক্তরাষ্ট্রে পন্ডস ক্রিম একটি পেটেন্ট ওষুধ হিসাবে উদ্ভাবিত হয়। মিস্টার পন্ড ডাইনী হ্যাজেল [হামেলিস এসপিপি] থেকে একটি নিরাময়কারী চা আবিষ্কার করেছিলেন যা ছোট কাটা এবং অন্যান্য অসুস্থতা নিরাময় করতে পারে। পণ্যটির নাম দেওয়া হয়েছিল "গোল্ডেন ট্রেজার।" থেরন মারা যাওয়ার পর, এটি শীঘ্রই "পন্ডস নির্যাস" নামে পরিচিত পায়।
১৮৪৯ সালে, পন্ড এবং অন্যান্য বিনিয়োগকারীদের নিয়ে টিটি পন্ড কোম্পানি গঠিত হয়। এরপরই, অসুস্থতার কারণে তিনি কোম্পানিতে তার অংশ বিক্রি করেন। তিনি ১৮৫২ সালে মারা যান। ১৯১৪ সালে, কোম্পানিটি পন্ডস এক্সট্রাক্ট কোম্পানি নাম ধারন করে।
ইওহে তাকাওকা
ইওহে তাকাওকা (高丘 陽平, Yohei Takaoka; জন্ম: ১৬ মার্চ ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে গোলরক্ষক হিসেবে খেলেন।
প্রারম্ভিক জীবন
ইওহে তাকাওকা ১৯৯৬ সালের ১৬ই মার্চ তারিখে জাপানের আইবা-কুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ল্যারি পার্কস
স্যামুয়েল ক্লাউসম্যান লরেন্স পার্কস (Samuel Klausman Lawrence Parks; ১৩ ডিসেম্বর ১৯১৪ - ১৩ এপ্রিল ১৯৭৫) ছিলেন একজন মার্কিন মঞ্চ ও চলচ্চিত্র অভিনেতা। তিনি পার্শ্ব অভিনেতা থেকে শুরু করে মুখ্য অভিনেতা চরিত্রেও অভিনয় করেছেন। তিনি কমিউনিস্ট পার্টির সদস্য ছিলেন তা স্বীকার করে নিলে সকল হলিউড স্টুডিও তাকে কালোতালিকায় অন্তর্ভুক্ত করে। তিনি দ্য জলসন স্টোরি (১৯৪৬) ও জলসন সিংস অ্যাগেইন (১৯৪৯) চলচ্চিত্রে অ্যাল জলসন চরিত্রে কাজের জন্য সর্বাধিক পরিচিত, এবং প্রথমোক্ত চলচ্চিত্রের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
প্রারম্ভিক জীবন
পার্কস ১৯১৪ সালের ১৩ই ডিসেম্বর কানসাসের ওলাথে জন্মগ্রহণ করেন। তার পিতা ফ্র্যাঙ্ক এইচ. পার্কস এবং মাতা নেলি ক্লাউসম্যান। তার পরিবার ইহুদি ধর্মাবলম্বী ছিল। পার্কস ইলিনয় অঙ্গরাজ্যের জোলিয়েটে বেড়ে ওঠেন এবং ১৯৩২ সালে জোলিয়েট টাউনশিপ হাই স্কুল থেকে পাস করেন।
তিনি প্রি-মেড শিক্ষার্থী হিসেবে ইলিনয় বিশ্ববিদ্যালয়ে ভর্তি হন এবং কয়েক বছর স্টক কোম্পানিতে অভিনয় করেন। তিনি জন গারফিল্ডের সুপারিশে হলিউডে যান ওয়ার্নার ব্রসের মামা র‍্যাভিওলি ছবিতে ছোট একটি চরিত্রে অভিনয়ের জন্য। এই ছবিটি বাতিল হলেও তিনি ১৯৪১ সালে কলাম্বিয়া পিকচার্সের সাথে একটি চলচ্চিত্রে অভিনয়ের জন্য চুক্তিবদ্ধ হন।
বালান্দ মসজিদ
বালান্দ মসজিদ, যার অর্থ "উপরের মসজিদ", হলো উজবেকিস্তানের প্রাচীন শহর বুখারার একটি ঐতিহাসিক মসজিদ। পুরো ঐতিহাসিক পুরানো শহরটি সহ মসজিদটি ইউনেস্কো দ্বারা বিশ্ব ঐতিহ্যবাহী স্থান হিসাবে নিবন্ধিত, এই ছোট মসজিদটি ১৬ শতকের শুরুতে শহরের দক্ষিণ অংশে নির্মিত হয়েছিল।
স্থাপত্য
মসজিদটিতে শীত এবং গ্রীষ্মের প্রতিটির জন্য আলাদা আলাদা প্রার্থনা ঘর আছে। প্রথমটি ঘনকাকৃতি ভবনের অভ্যন্তরে অবস্থিত, এর বাইরে একটি আইওয়ান আছে এবং অভ্যন্তরে মোজাইক দ্বারা সজ্জিত। শীতের ঘরটি ফ্রেস্কো, মোজাইক, ফুলের থিম দিয়ে সোনালি বার্নিশে সজ্জিত। ছাদটি অলঙ্কৃত কাঠের তক্তা দিয়ে আবৃত। ছাদের নিচের দেয়ালগুলো সোনার শিলালিপি সহ ষড়ভুজাকার কারুকাজ দ্বারা আচ্ছাদিত। আইওয়ানটি গ্রীষ্মের প্রার্থনা কক্ষ হিসাবে ব্যবহার করা হয়। আইওয়ানের কলামগুলো কাঠের তৈরি মুকার্নার সজ্জায় সজ্জিত। আইওয়ানের ছাদ এবং কলামগুলো ১৯ শতকের তৈরি।
ক্লেমোঁ লংলে
ক্লেমোঁ লংলে (জন্ম: ১৭ জুন ১৯৯৫) একজন ফরাসী পেশাদার ফুটবল খেলোয়াড় যিনি প্রিমিয়ার লিগ এর দল টটেনহ্যাম হটস্পার এর হয়ে সেন্টার ব্যাক হিসেবে খেলেন।
লংলের পেশাদার খেলোয়াড়ি জীবন শুরু হয় ফরাসি ক্লাব এএস নঁসি তে ২০১২ সালে। ২০১৭ সালে তিনি স্পেনীয় ক্লাব সেভিয়াতে যোগ দেন। ২০১৮ সালে আরেক স্পেনীয় দল বার্সেলোনা তাকে ৩ কোটি ১০ লক্ষ ইউরোর রিলিজ ক্লজ পরিশোধ করে কিনে নেয়।২০২২ সালে বার্সেলোনা তাকে ২০২২–২৩ মৌসুমের জন্য ধারে টটেনহ্যাম হটস্পার এ পাঠায়
লংলে ফ্রান্স অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯, অনূর্ধ্ব-২০ এবং অনূর্ধ্ব-২১ দলে খেলেছেন। ২০১৯ সালের ২১ মে বলিভিয়ার বিপক্ষে ম্যাচে তার ফ্রান্স জাতীয় দল এ অভিষেক হয়।
অর্জন
নসিঁ
বার্সেলোনা
আবার বছর কুড়ি পরে (চলচ্চিত্র)
আবার বছর কুড়ি পরে শ্রীমন্ত সেনগুপ্ত রচিত ও পরিচালিত ২০২৩ সালের সালের বাংলা চলচ্চিত্র। প্রতীক চক্রবর্তী, অনিমেষ গাঙ্গুলি এবং সৌম্য সরকার ছবিটিকে যৌথভাবে প্রযোজনা করেছেন। রণজয় ভট্টাচার্য ছবিতে সঙ্গীত দিয়েছেন। ছবিতে অভিনয় করেছেন আবির চট্টোপাধ্যায়, রুদ্রনীল ঘোষ, তনুশ্রী চক্রবর্তী, অর্পিতা চট্টোপাধ্যায় প্রমূখ।
চেমালুসা মসজিদ
ইতিহাস
চেমালুসা মসজিদটি হাভাদজা কেমালুদিন দ্বারা ১৯১৫ সালে ডিজাইন ও নির্মিত হয়েছিল, যিনি সেই সময়ে একজন ছাত্র ছিলেন। মসজিদটির বাম দিকে অবস্থিত একটি পাথরের মিনার ছিল, চারটি পিলারের উপর একটি ছাদ ছিল, শিঙলে ঢাকা ছিল। খিলানযুক্ত জানালাগুলি প্লাস্টার এবং দাগযুক্ত কাচ দিয়ে তৈরি করা হয়েছিল। মিহরাবের ওপরের চওড়া ছাদটি স্ট্যালাকটাইটে খোদাই করা কাঠের ছোট ছোট টুকরো দিয়ে ভরা ছিল। পুরুষ ও নারীর অযু করার জন্য দুটি পানির ঝর্ণা ছিল।
মসজিদের পাশে একটি বড় কবরস্থান ছিল, একটি প্রাচীর দ্বারা বেষ্টিত, যেটি বসনিয়ায় অটোমানদের বিজয়ের সময়কার। হ্যাডজিমিউজিক, নতুন এবং ডিজেনেটিক পরিবারের সদস্যদের কেমালুসার হারেমে সমাহিত করা হয়েছিল। যুদ্ধের প্রবীণ মুস্তাজ-বেগ জেনেটিচ, যিনি ১৮৭৪ সালে মারা যান, তিনি তাঁর উইলে ওয়াকফের জন্য একশত ডুকাটকে উইল করেছিলেন যে তাকে দুটি প্রাচীনতম শহীদের সমাধির মধ্যে সমাধিস্থ করার জন্য একটি সুস্পষ্ট আদেশ দিয়েছিলেন।
অস্ট্রো-হাঙ্গেরিয়ানদের আগমনের পর, চেমালুশা রাস্তা হঠাৎ করে উঠতে শুরু করে এবং ঐতিহ্যবাহী বসনিয়ান বাড়িগুলিকে বিল্ডিং দিয়ে প্রতিস্থাপিত করা হয় যা ফেরহাদিজার মধ্য দিয়ে ছড়িয়ে পড়ে।
চেমালুসা মসজিদটি ১৯৪০ সালে যুগোস্লাভিয়া রাজ্যের সরকার দ্বারা ভেঙে ফেলা হয়েছিল যারা ১৯৩৯ সালের জুনে ধ্বংসের নির্দেশ দিয়েছিল। রিউফ কাদিক পরবর্তীতে ১৯৪৭ সালে আধুনিক জেএটি বিল্ডিং ডিজাইন ও নির্মাণ করেন
সবং বিধানসভা কেন্দ্র
সবং (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম মেদিনীপুর জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৬ নং সবং বিধানসভা কেন্দ্রটি সবং সমষ্টি উন্নয়ন ব্লক এবং জলচক-১, জলচক-২ এবং মালিগ্রাম গ্রাম পঞ্চায়েত সবং এ ১৩ টি গ্রামপঙ্চায়েত আছে, ১ দেভোগ,২ নওগাঁ,৩ দাঁররা,৪ দশগ্রাম,৫ সারতা,৬ চাউল কুঁচি,৭ নরায়নবাড়,৮ সবং,৯ বলপাই,১০ ভেমুয়া,১১ মোহাড়,১২ বুড়াল,১৩ বিষ্ণুপুর, গুলি [[পিংলা উন্নয়ন ব্লক|পিংলা ব্লক এর অন্তর্গত।
সবং বিধানসভা কেন্দ্রটি ৩২ নং ঘাটাল লোকসভা কেন্দ্রের অন্তর্গত। পূর্বে এই কেন্দ্রটি পাঁশকুড়া লোকসভা কেন্দ্র এর অন্তর্গত ছিল।
২০১৬
২০১৬ সালের নির্বাচনে, কংগ্রেসের মানস রঞ্জন ভুইয়া তার নিকটতম প্রতিদ্বন্দ্বী তৃণমূল কংগ্রেসের নির্মল ঘোষকে পরাজিত করেন।
১৯৭৭-২০০৬
২০০৬ সালের বিধানসভা নির্বাচনে, কংগ্রেসের মানস রঞ্জন ভুঁইয়া সবং কেন্দ্র থেকে জয়ী হন তার নিকটতম প্রতিদ্বন্দ্বী সিপিআই (এম) এর তুষার কান্তি লায়াকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর তুষার কান্তি লায়া ২০০১ সালে কংগ্রেসের মানস রঞ্জন ভুঁইয়াকে ৩৯৭ ভোটে পরাজিত করেন। কলকাতা হাইকোর্ট পুনর্নির্বাচনের আদেশ দেন এবং মানস রঞ্জন ভুঁইয়া জয়ী হন। ১৯৯৬ সালে নির্দলের মাখন লাল বাঙ্গাল কংগ্রেসের মানস ভুঁইয়াকে পরাজিত করেন। কংগ্রেসের মানস ভুঁইয়া ১৯৯১ সালে সিপিআই (এম) এর গৌরাঙ্গ সামন্তকে এবং ১৯৮৭ সালে সিপিআই (এম) এর হরে কৃষ্ণ সামন্তকে এবং ১৯৮২ সালে নির্দলের হেমন্ত কুমার জানাকে পরাজিত করেন। গৌরাঙ্গ সামন্ত ভারতের বিপ্লবী কমিউনিস্ট পার্টি ১৯৭৭ সালে জনতা পার্টির সূর্য কান্ত মহাপাত্রকে পরাজিত করেন।
১৯৫১-১৯৬২
সবং বিধানসভা কেন্দ্রটি ১৯৫১ থেকে ১৯৬২ সাল পর্যন্ত বিদ্যমান হলেও ১৯৬৭ থেকে ১৯৭২ সাল পর্যন্ত বিদ্যমান ছিল না। ১৯৬২ সালে কংগ্রেসের আদিত্য কুমার বাকুরা জয়ী হন। কংগ্রেসের গোপালচন্দ্র দাস অধিকারী ১৯৫৭ এবং ১৯৫১ সালে জয়ী হন।
প্রেতা ফার্নান্দা
আন্দ্রেসা দো নাসিমেন্তো (১৮৫৯ – ১৯২৭) ফিন ডি সিকল লিসবনে একজন গণিকা এবং সামাজিক ব্যক্তিত্ব ছিলেন। তিনি প্রেতা ফার্নান্দা (আক্ষরিক অর্থে: ব্ল্যাক ফার্নান্ডা) এবং ফার্নান্দা ডো ভ্যালে (তার নাম দে প্লুম ) নামে বেশি পরিচিত ছিলেন। তিনি সম্ভবত সেই সময়ে শহরের সবচেয়ে পরিচিত কৃষ্ণাঙ্গ নাগরিক ছিলেন।
পেন্টহাউস (টেলিভিশন ধারাবাহিক)
পেন্টহাউস লি জি-আহ, কিম সো-ইওন, ইউজিন, উম কি-জুন, পার্ক ইউন-সিওক এবং ইউন জং-হুন অভিনীত একটি দক্ষিণ কোরিয়ান টেলিভিশন সিরিজ।  এটি 2020 সালের 26 অক্টোবর এসবিএসে প্রিমিয়ার হয়েছিল
সংক্ষিপ্তসার
এই সিরিজটি হেরা প্যালেসে বসবাসরত ধনী পরিবার এবং তাদের চেওং-এহ আর্টস স্কুলে শিশুদের গল্প বলে।
হেয়ার স্ট্রিট
হেয়ার স্ট্রিট একটি রাস্তা ভারতীয় শহরে কলকাতা, কলকাতা জেলা, পশ্চিমবঙ্গ, ভারত। এটি বিবিডি বাগের কাউন্সিল হাউস স্ট্রিট এবং নেতাজি সুভাষ রোডের সংযোগটি স্ট্র্যান্ড রোডের মিলেনিয়াম পার্কের সাথে সংযুক্ত করে।
ইতিহাস
হেয়ার স্ট্রিট লটারি কমিটি দ্বারা নির্মিত হয়েছিল।
ডেভিড হেয়ার (১৭৭৫–১৮৪২), স্কটিশ ঘড়ি-নির্মাতা, সমাজসেবী এবং শিক্ষাবিদ, এখানে অবস্থিত নিককো হাউসে থাকতেন এবং রাস্তার নামকরণ করা হয়েছিল তাঁর নামে।
ভূগোল
থাম্ব| জীবন গঙ্গা বিল্ডিং (এলআইসি), হেয়ার স্ট্রিট এবং [[স্ট্র্যান্ড রোড, কলকাতা|স্ট্র্যান্ড রোডের ক্রসিংয়ের উপরে]]
পুলিশ জেলা
হরে স্ট্রিট থানাটি কলকাতা পুলিশের কেন্দ্রীয় বিভাগের অন্তর্গত। এটি, চিত্তরঞ্জন অ্যাভিনিউ, কলকাতা -700069 এ অবস্থিত।
তালতলা মহিলা থানা কেন্দ্রীয় পুলিশ, অর্থাৎ, এর অধীনে সমস্ত পুলিশ জেলা জুড়ে বৌবাজার, বুরবাজার, গিরিশ পার্ক, হেয়ার স্ট্রিট, জোড়াসাঁকো, মুচিপাড়া, নিউ মার্কেট, তালতলা ও পোস্তা।
মেড ইন বাংলাদেশ (২০১৯-এর চলচ্চিত্র)
মেড ইন বাংলাদেশ রুবাইয়াত হোসেন পরিচালিত ২০১৯ সালের নাট্য চলচ্চিত্র। ২০১৯ সালের টোরেন্টো আন্তর্জাতিক চলচ্চিত্র উৎসবের সমসাময়িক বিশ্বচলচ্চিত্র বিভাগে প্রথম প্রদর্শন করা হয়। পরবর্তীতে চলচ্চিত্রটি লন্ডন চলচ্চিত্র উৎসব, লোকার্নো চলচ্চিত্র উৎসব এবং অন্যান্য উৎসবে প্রদর্শিত হয়। ছবিটি ২০২২ সালের ১১ মার্চ বাংলাদেশের প্রেক্ষাগৃহে শিমু নামে মুক্তি পায়।
গল্পসূত্র
শিমু, ২৩ বছর বয়সী যুবতী, যিনি ঢাকার একটি পোশাক উৎপাদক কারখানার শ্রমিক। কর্মক্ষেত্রে বিভিন্ন জটিলতার সম্মুখীন হয়া শিমু, কারখানার কর্তৃপক্ষ ও নিজ স্বামীর অমতে অধিকার ও ন্যায্য পারিশ্রমিক আদায়ের জন্য নিজ সহকর্মীদের নিয়ে একটি সংঘ গঠনের চেষ্টা করে। অধিকার আদায়ে শিমু দৃঢ়প্রতিজ্ঞ। নিজদের পথ খুঁজে পেতে নারীদের অবশ্যই ঐক্যবদ্ধ হয়ে লড়তে হবে।
সমালোচকদের অভ্যর্থনা
টরেন্টো আন্তর্জাতিক চলচ্চিত্র উৎসবে মেড ইন বাংলাদেশের প্রথম প্রদর্শণী হয়। টরেন্টো উৎসবের শিল্প পরিচালক ক্যামেরন বেইলি 'শিমু'র চরিত্র সম্পর্কে বলেন "সে 'নরমা রি'(একই ধাচের চরিত্র), যাকে আমাদের এখন দরকার"। সিনেমাস্কোপের ডানা রেইনুস তার অভ্যর্থনায় "অপ্রতিরোধ্য বিরোধিতার মুখে নারীবাদী সংহতির দর্শন" মন্তব্য করেন। দ্য হলিউড রিপোর্টারের জর্ডান মিন্টজারের মতে চলচ্চিত্রটি "সামাজিক বিদ্রোহের চিত্রিত প্রতিকৃতি" এবং দর্শক সমালোচকদের "আরো বেশি মনোযোগ প্রাপ্তির দাবীদার"।
চলচ্চিত্রটি তুরিনো চলচ্চিত্র উৎসবে প্রিমিও ইন্টারফেদি পুরস্কার জিতে। আফ্রিকান ডায়স্পোরা চলচ্চিত্র উৎসবে দর্শক পুরস্কার এবং ট্রমসো আন্তর্জাতিক চলচ্চিত্র উৎসবে নরয়েজিয় শান্তি চলচ্চিত্র পুরস্কার জয় করে।
বসুন্ধরা রাজে
বসুন্ধরা রাজে সিন্ধিয়া হলেন ভারতের বিশিষ্ট রাজনীতিক এবং রাজস্থানের প্রাক্তন তথা বর্তমান মুখ্যমন্ত্রী। ২০০৩ সালে ইনি রাজস্থানে ভারতীয় জনতা পার্টির হয়ে নির্বাচনে প্রতিদ্বন্দিতা করেন এবং প্রথম মহিলা মুখ্যমন্ত্রী হিসেবে নির্বাচিত হন।
সত্যজিৎ রায়
সত্যজিৎ রায় (২ মে ১৯২১ – ২৩ এপ্রিল ১৯৯২) ছিলেন একজন ভারতীয় চলচ্চিত্র নির্মাতা, চিত্রনাট্যকার, শিল্প নির্দেশক, সংগীত পরিচালক এবং লেখক। তাঁকে বিংশ শতাব্দীর অন্যতম শ্রেষ্ঠ চলচ্চিত্র নির্মাতাদের একজন হিসেবে গণ্য করা হয়।  সত্যজিতের জন্ম কলকাতা শহরে সাহিত্য ও শিল্প সমাজে খ্যাতনামা রায় পরিবারে। তার পূর্বপুরুষের ভিটা ছিল তৎকালীন ব্রিটিশ ভারতের কিশোরগঞ্জে (বর্তমানে বাংলাদেশ) কটিয়াদী উপজেলার মসূয়া গ্রামে। তিনি কলকাতার প্রেসিডেন্সি কলেজ ও শান্তিনিকেতনে রবীন্দ্রনাথ ঠাকুর প্রতিষ্ঠিত বিশ্বভারতী বিশ্ববিদ্যালয়ে পড়াশোনা করেন। সত্যজিতের কর্মজীবন একজন বাণিজ্যিক চিত্রকর হিসেবে শুরু হলেও প্রথমে কলকাতায় ফরাসি চলচ্চিত্র নির্মাতা জঁ রনোয়ারের সাথে সাক্ষাৎ ও পরে লন্ডন শহরে সফররত অবস্থায় ইতালীয় নব্য বাস্তবতাবাদী চলচ্চিত্র লাদ্রি দি বিচিক্লেত্তে (Ladri di biciclette, বাইসাইকেল চোর) দেখার পর তিনি চলচ্চিত্র নির্মাণে উদ্বুদ্ধ হন।
তিনি বেশ কয়েকটি ছোট গল্প এবং উপন্যাস রচনা করেছেন, প্রাথমিকভাবে শিশু-কিশোরদের পাঠক হিসেবে বিবেচনা করে। কল্পবিজ্ঞানে তার নির্মিত জনপ্রিয় কাল্পনিক চরিত্র গোয়েন্দা ফেলুদা এবং প্রোফেসর শঙ্কু। সত্যজিৎ অক্সফোর্ড বিশ্ববিদ্যালয়ের সম্মানসূচক ডিগ্রি লাভ করেন। ১৯৯২ সালে ভারত সরকার তাঁকে দেশের সর্বোচ্চ বেসামরিক পুরস্কার ভারত রত্ন সম্মাননা প্রদান করে। সত্যজিৎ ভারত রত্ন এবং পদ্মভূষণসহ সকল মর্যাদাপূর্ণ ভারতীয় পুরস্কার লাভ করেছেন।
পারিবারিক ইতিহাস
রায় পরিবারের ইতিহাস থেকে জানা যায়, তাঁদের এক পূর্বপুরুষ শ্রী রামসুন্দর দেও (দেব) নদীয়া জেলার চাকদহ গ্রামের বাসিন্দা ছিলেন। ভাগ্যান্বেষণে তিনি পূর্ববঙ্গের শেরপুরে গমন করেন। সেখানে শেরপুরের জমিদার বাড়িতে তার সাক্ষাৎ হয় যশোদলের জমিদার রাজা গুণীচন্দ্রের সাথে। রাজা গুণীচন্দ্র রামসুন্দরের সুন্দর চেহারা ও তীক্ষ্ণ বুদ্ধি দেখে মুগ্ধ হন এবং রামসুন্দরকে তার সাথে তার জমিদারিতে নিয়ে যান। যশোদলে জমিজমা, ঘরবাড়ি দিয়ে তিনি রামসুন্দরকে তার জামাতা বানান। সেই থেকে রামসুন্দর যশোদলে বসবাস শুরু করেন। তার বংশধররা সেখান থেকে সরে গিয়ে ব্রহ্মপুত্র নদের ধারে মসুয়া গ্রামে বসবাস শুরু করেন।
প্রাথমিক জীবন
thumbnail|সত্যজিৎ রায়ের বাবা [[সুকুমার রায় এবং মা সুপ্রভা দেবী]] thumbnail|left|শৈশবের সত্যজিৎ রায়, ১৯৩০
সত্যজিৎ রায়ের বংশানুক্রম প্রায় দশ প্রজন্ম অতীত পর্যন্ত বের করা সম্ভব। তার আদি পৈত্রিক ভিটা বর্তমান বাংলাদেশের কিশোরগঞ্জ জেলার কটিয়াদি উপজেলার মসূয়া গ্রামে অবস্থিত। সত্যজিতের পিতামহ উপেন্দ্রকিশোর রায়চৌধুরী এবং বাবা সুকুমার রায় দুজনেরই জন্ম হয়েছিল এখানে।
thumbnail|১৯৪৩ সালে ২২ বছর বয়সী সত্যজিৎ